b'\n_START_ARTICLE_\nKonstantinopelski mirovni sporazum (1479)\n_START_PARAGRAPH_\nKonstantinopelski mirovni sporazum je bil podpisan 25. januarja 1479, s \xc4\x8dimer se je kon\xc4\x8dala petnajstletna vojna med Osmanskim cesarstvom in Bene\xc5\xa1ko republiko._NEWLINE_Sklenitev sporazuma je bila posledica dejstva, da je Osmansko cesarstvo prodrlo do predmestij Bene\xc5\xa1ke republike. Sporazum je dolo\xc4\x8dal, da je Bene\xc5\xa1ka republika lahko obdr\xc5\xbeala mesta Ulcinj, Antivan in Dra\xc4\x8d na ju\xc5\xbenem Jadranu, odstopiti pa je morala Skadar, katerega je \xc5\xbee nekaj mesecev oblegala osmanske vojska, ozemlje ob jadranski obali  in prepustiti oblast na gr\xc5\xa1kih otokih Ebeja in Lemnos. Razen tega so morali Bene\xc4\x8dani pla\xc4\x8dati 100.000 dukatov od\xc5\xa1kodnine za trgovinske izgube in pristati na pla\xc4\x8devanje okoli 10.000 dukatov letne takse za pridobitev trgovinskih privilegijev na \xc4\x8crnem morju. Posledica sklenitve sporazuma je bil oslabljen polo\xc5\xbeaj Bene\xc5\xa1ke republike v Levantu.'